text: Sidste chance for at stemme om abeunges navn
  12 februar 2018 kl. 07.26
  Mandag er sidste chance for at stemme på, hvilket navn Givskud Zoos nyfødte gorillaunge skal hedde. Navnet bliver afsløret i TV SYDs 19.30-udsendelse.
  Gorilla-ungen blev født onsdag den 31. januar, og nu 12 dage senere får den sit navn. 
  Givskud Zoo lukker i dag afstemningen om den lille gorillaunges navn, så det er sidste chance, hvis du vil stemme.
  Navnekonkurrencen bliver holdt på gorilla-sponsoren Sydbanks facebookside, hvor du kan stemme på ét af de følgende navne:
  Kijani (som betyder ”kriger”). 
  Ngozi (som betyder ”velsignelse”). 
  Nuru (som betyder ”fyldt med lys”).
  Det er navne, der passer til det område, gorillaerne stammer fra.
  Allerede kort efter at afstemningen er slut, bliver spændingen udløst. Det sker i TV SYDs udsendelse klokken 19.30 i aften, hvor Richard Østerballe fra Givskud Zoo afslører navnet.
  